ศูนย์เรื่องราวร้องทุกข์ ได้รับการประสานผ่านระบบการจัดการเรื่องราวร้องทุกข์ สำนักงานปลัดสำนักนายกรัฐมนตรี ทำเนียบรัฐบาล รหัสเรื่อง นร02660023064
ขอให้ตรวจสอบการจำหน่ายอาหารประเภทก๋วยเตี๋ยว โดยมีใบกัญชาเป็นส่วนประกอบในการปรุงน้ำซุป บริเวณร้านอาหารชื่อ……. ภายในตลาดเสนีย์ แขวงบางหว้า เขตภาษีเจริญ กรุงเทพมหานคร จุดสังเกตตั้งอยู่ฝั่งตรงข้ามศูนย์การค้าซีคอนบางแค โดยจะพบร้านดังกล่าวตั้งอยู่ภายในศูนย์จำหน่ายอาหาร ลักษณะเป็นร้านจำหน่ายก๋วยเตี๋ยวเนื้อและก๋วยเตี๋ยวหมู ติดกับร้านจำหน่ายข้าวขาหมู เนื่องจากผู้ร้องแจ้งว่าวันที่ 5 มิถุนายน 2566 ช่วงเวลาประมาณ 12.20 น. ผู้ร้องได้เดินทางไปซื้อก๋วยเตี๋ยวเนื้อบริเวณร้านดังกล่าวเพื่อนำมารับประทานที่บ้าน พบเจอใบกัญชาอยู่ในน้ำซุป ซึ่งก่อนหน้าเคยซื้อมารับประทานแล้วหนึ่งครั้ง แต่ไม่พบใบกัญชาในน้ำซุป อีกทั้งร้านดังกล่าวไม่มีการแสดงป้ายแจ้งว่าได้รับอนุญาตให้ใช้ใบกัญชาในการปรุงอาหาร ซึ่งผู้ร้องกำลังอยู่ในช่วงให้นมบุตร จึงมีความกังวลใจว่าบุตรจะได้รับผลกระทบจากใบกัญชาที่ปรุงมาในน้ำซุป จึงประสงค์ให้หน่วยงานที่เกี่ยวข้องดำเนินการตรวจสอบกรณีดังกล่าว พบเห็นมาเป็นระยะเวลาประมาณ 2 สัปดาห์แล้ว (ผู้ร้องประสงค์ให้ปกปิดชื่อ-นามสกุลและหมายเลขโทรศัพท์)
//หมายเหตุ ปักหมุดที่สำนักงานเขตเพราะไม่สามารถปักละติจูด ลองติจูดที่ชัดเจนได้ กรุณาอ่านรายละเอียดสถานที่จากรายละเอียดการแจ้งเป็นหลัก
//ศูนย์ฯ ประสานมาเพื่อตรวจสอบและดำเนินการและโปรดพิจารณาให้ความคุ้มครองผู้ร้องและผู้เกี่ยวข้องอย่าให้ต้องรับภัยหรือความไม่ชอบธรรมอันเนื่องมาจากการร้องเรียนการเป็นพยาน หรือการให้ข้อมูลนั้น #ศรท #ศรท1111
#1555 #citydata